Alapadatok és kiegészítő információk az ismertető kiadványhoz

Pályamű elnevezése és címe :

Mesevonat Bölcsőde

Budapest, XIV. kerület, Öv utca- Erzsébet királynő útja 204–208.

Pályázó : Budapest Főváros XIV. Kerület Zugló Önkormányzata

Beruházó : Zuglói Városgazdálkodási és Közszolgáltató Zrt

Tervező : Niteo Kft, Zimborás Gábor tervező

Kivitelező : FK-Raszter Építő Zrt

A „Mesevonat Bölcsőde” a Zugló Önkormányzatának beruházásában újonnan felépült, korszerű, 48 gyermek elhelyezésére szolgáló intézmény.

Az 1381 m2-es alapterületű földszintes, zöldtetős épület egy 5529 m2-es parkosított telken helyezkedik el.

Az objektum vegyes épített környezetben, forgalmas kereszteződésben, domináns tájépítészeti elemként funkcionál.

A tervezés és megvalósítás során nagy hangsúly helyeződött a környezettudatos megoldásokra, az átlátható, világos terekre, a gyermekek számára fontos természetes fényre. Az épület belső terei és a külső homlokzatok is vidámak, színesek.

A telken belül játszótér, biciklizésre alkalmas terület lett kialakítva.

A beruházást az Önkormányzat KMOP pályázati támogatás segítségével valósította meg.